[{"text_idx": "#000000", "text": "En Mysterium unu persono rolas kiel fantomo. La aliaj ludantoj estas psikaj esploristoj kiuj devas per la \u201cvidoj\u201d donataj de la fantomo (bildkartoj) diveni kiu murdis la fantomon, kie kaj per kio. Kelkaj eblaj\u0302oj jam estas sur la tablo, do la ludantoj devas kunlabori kaj interparoli por decidi, kiu karto pli tau\u0306gas lau\u0306 la indikaj kartoj."}, {"text_idx": "#000001", "text": "Dixit havas belajn bildkartojn! Unu ludanto elektas karton kaj donas unuvortan au\u0306 unufrazan indikon pri la temo de tiu karto. La aliaj ludantoj elektas el sia kartaro karton kun tiu temo. Poste c\u0302iuj kartoj estas montrataj, kaj c\u0302iuj devas voc\u0302doni por la karto pri kiu ili pensas, ke g\u0302i apartenas al la elektanto de la temo. Poste la sekva ludanto en la rondo elektas temon ktp."}, {"text_idx": "#000002", "text": "En Hanabi oni ne rajtas rigardi siajn proprajn kartojn. La aliaj ludantoj vice povas doni informon pri au\u0306 la numero au\u0306 la koloro de karto, au\u0306 elektas ludi au\u0306 forj\u0302eti karton. La ludantoj devas kunlabori, por ke la plej multaj kartoj estu surtable en la g\u0302usta loko."}, {"text_idx": "#000003", "text": "En Codenames: Pictures oni rolas kiel spiono, kiu devas trovi la lokon de alia spiono. Sur la tablo estas 20 bildkartoj kaj la c\u0302efspiono devas doni unuvortan indikon (lau\u0306 mapeto) por diri al sia teamo kie trovig\u0302as la samteamaj spionoj. Ekzemple, la indikilo \u201cVestaj\u0302oj, 3\u201d diras ke estas 3 kartoj kiuj montras iajn vestaj\u0302ojn. Se la teamo malg\u0302uste divenas, eble ili trovos la lokon de fremda spiono au\u0306 ec\u0302 de atencisto! La unua teamo kiu trovas c\u0302iujn siajn spionojn gajnas."}]